CELEX: 32006R1984
Language: mt
Date: 2006-12-20 00:00:00
Title: Regolament tal-Kummissjoni (KE) Nru 1985/2006 tat- 22 ta’ Diċembru 2006 li jistabbilixxi regoli dettaljati għall-kalkolu ta' l-għajnuna mogħtija mill-Istati Membri lill-organizzazzjonijiet ta' produtturi fis-settur tas-sajd u l-akwakultura (Verżjoni kkodifikata)

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               734
            
         REGOLAMENT TAL-KUMMISSJONI (KE) Nru 1985/2006
   tat-22 ta’ Diċembru 2006
   li jistabbilixxi regoli dettaljati għall-kalkolu ta' l-għajnuna mogħtija mill-Istati Membri lill-organizzazzjonijiet ta' produtturi fis-settur tas-sajd u l-akwakultura
   (Verżjoni kkodifikata)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 2792/1999 tas-17 ta' Diċembru 1999 li jippreskrivi r-regoli u l-arranġamenti dettaljati rigward l-għajnuna Komunitarja strutturali fis-settur tas-sajd (1), u b'mod partikolari l-Artikolu 15(4) dwar dan,
   Billi:
   
               (1)
            
            
               Ir-Regolament tal-Kummissjoni (KE) Nru 908/2000 tat-2 ta’ Mejju 2000 li jistabbilixxi regoli dettaljati għall-kalkolu ta' l-għajnuna mogħtija mill-Istati Membri lill-organizzazzjonijiet ta' produtturi fis-settur tas-sajd u l-akwakultura (2) ġie emendat (3) b’mod sostanzjali. Għal iktar ċarezza u razzjonalità, l-imsemmi Regolament għandu jiġi kkodifikat.
            
         
               (2)
            
            
               L-Artikolu 15(1) tar- Regolament (KE) Nru 2792/1999 jistabbilixxi l-kondizzjonijiet ġenerali għall-għotja ta' għajnuna finanzjarja mill-Istati Membri lill-organizzazzjonijiet tal-produtturi rikonoxxuti taħt l-Artikolu 5 u, meta xieraq, rikonoxxuti speċifikament taħt l-Artikolu 12 tar-Regolament tal-Kunsill (KE) Nru 104/2000 tas-17 ta’ Diċembru 1999 dwar l-organizzazzjoni komuni tas-swieq fil-prodotti tas-sajd u l-akwakultura (4).
            
         
               (3)
            
            
               Sabiex jiġi żgurat li din l-għajnuna tingħata u tiġi ffinanzjata taħt l-istess kondizzjonijiet, iridu jiġu stabbiliti regoli dettaljati għall-kalkolu tal-valur tal-prodott kummerċjalizzat kopert mill-azzjoni ta’-l-organizzazzjonijiet ta' produtturi, kif ukoll ta' l-ispejjeż amministrattivi ta' dawn l-organizzazzjonijiet. Dan il-kalkolu jenħtieġ li jkun msejjes skond bażi tal-kontabilità probatorju. Madankollu, għandu jittieħed kont tad-diffikultà biex jinkiseb dan il-bażi f’ċerti każijiet, billi jkun hemm wkoll disponibbli metodu ta’ rata fissa bħala alternattiva.
            
         
               (4)
            
            
               L-għajnuna li organizzazzjoni ta' produtturi tista' tikkwalifika għaliha għandha tkun limitata sa ammont totali massimu, peress li kull organizzazzjoni membru tista tikkwalifika għal għajnuna għall-istabbiliment u għall-ħidma.
            
         
               (5)
            
            
               Kriterji dettaljati jridu jiġu stabbiliti li jiddefinixxu l-ispejjeż għall-implimentazzjoni ta' kull pjan ta' titjieb tal-kwalità ta' kull organizzazzjoni ta' produtturi.
            
         
               (6)
            
            
               Kriterji dettaljati jridu jiġu stabbiliti dwar ir-rimborż tal-kontribuzzjoni Komunitarja marbuta ma’ għajnuna mogħtija mill-Istati Membri wara l-1 ta' Jannar 2000, abbażi ta’ l-Artikli 7 u 7b tar-Regolament (KEE) Nru 3759/92 tal-Kunsill (5).
            
         
               (7)
            
            
               Il-miżuri pprovduti għal dan f'dan ir-Regolament huma konformi ma' l-opinjoni tal-Kumitat ta' Amministrazzjoni tas-Sajd u ta' l-Akwakultura,
            
         ADOTTAT DAN IR-REGOLAMENT:
   Artikolu 1
   Dan ir-Regolament jistabbilixxi regoli dettaljati għall-għajnuna li tista’ tingħata lillorganizzazzjonijiet ta' produtturi fis-sajd u fl-akwakultura taħt l-Artikolu 15(1)(a) u (b) tar-Regolament (KE) Nru 2792/1999.
   Artikolu 2
   1.   Il-prodotturi membri li l-produzzjoni tagħhom tista' tiġi kkunsidrata għall-applikazzjoni ta' l-Artikolu 15(1)(a) tar-Regolament (KE) Nru 2792/1999 iridu jkunu:
   
               (a)
            
            
               produtturi li kienu membri ta' l-organizzazzjoni meta din ġiet rikonoxxuta u li baqgħu membri matul is-sena li għaliha tirreferi l-applikazzjoni għall-għajnuna;
            
         
               (b)
            
            
               produtturi li ngħaqdu ma' l-organizzazzjoni wara li din ġiet rikonoxxuta u li kienu ilhom membri għall-aħħar disa xhur tas-sena li għaliha tirreferi l-applikazzjoni għall-għajnuna;
            
         2.   Kull assoċjazzjoni ta' organizzazzjonijiet ta' produtturi tista' tingħata l-għajnuna taħt l-Artikolu 15(1)(a) tar-Regolament (KE) Nru 2792/1999 ta' mhux aktar minn EUR 180 000.
   Artikolu 3
   1.   Għall-kalkolu ta' l-għajnuna prevista skond l-Artikolu 15(1)(a)(i) tar-Regolament (KE) Nru 2792/1999, il-valur tal-prodott kummerċjalizzat mill-organizzazzjoni ta' produtturi għandu jiġi stabbilit fuq bażi ta' rata fissa, għal kull sena, bil-multiplikazzjoni għal kull prodott kopert mill-azzjoni ta’ l-organizzazzjoni ta':
   
               (a)
            
            
               il-produzzjoni miżjuna medja espressa f'100 kg nett, kummerċjalizzata mill-membri matul it-tliet snin fuq il-kalendarju qabel il-perjodu li għaliha tirreferi l-applikazzjoni għall-għajnuna,
               ma
            
         
               (b)
            
            
               Il-prezz medju ippeżat tal-produzzjoni miksub minn dawk il-produtturi matul l-istess perjodu, kalkulat kull 100 kg nett.
            
         2.   Għall-kalkolu tal-produzzjoni medja msemmija fil-paragrafu 1(a), il-produzzjoni kummerċjalizzata mill-prodotturi membri matul kull waħda mit-tliet snin imsemmija tiġi stabbilita:
   
               (a)
            
            
               skond id-dokumenti kummerċjali u tal-kontabilità disponibbli, li għandhom valur probatorju,
               jew, fin-nuqqas ta' dawn,
            
         
               (b)
            
            
               skond evalwazzjoni fuq rata fissa stabbilita mill-awtoritajiet kompetenti ta' l-Istati Membri, skond parametri stabbiliti minn qabel li jiddependu mit-tipi ta' prodotti involuti.
            
         3.   Sabiex jiġi kkalkulat il-prezz medju msemmi fil-paragrafu 1(b), il-prezz medju miksub mill-produtturi għal kull waħda mit-tliet snin konċernati irid jiġi stabbilit mis-servizzi kompetenti ta' l-Istati Membri:
   
               (a)
            
            
               skond id-dokumenti kummerċjali u tal-kontabilità disponibbli, li għandhom valur probatorju,
               jew, fin-nuqqas ta' dawn,
            
         
               (b)
            
            
               bil-kalkolu tal-prezz medju annwali għal kull prodott fis-suq prinċipali fis-settur ta' attività ta' l-organizzazzjoni ta' produttur involut
            
         Artikolu 4
   1.   L-ispejjeż amministrattivi fis-sens ta' l-Artikolu 15(1)(a)(ii) tar-Regolament (KE) Nru 2792/1999 huma l-ispejjeż imħallsin effetivament mill-organizzazzjoni ta' produtturi fl-istabbiliment u fix-xogħol tagħha, li jaqgħu taħt l-intestaturi li ġejjin:
   
               (a)
            
            
               spejjeż ta' xogħol preparatorju għall-istabbiliment ta' l-organizzazzjoni u t-tfassil jew l-emenda ta' l-att ta' kostituzzjoni tagħha u l-istatut tagħha;
            
         
               (b)
            
            
               spejjeż ta' kontroll ta' adempjament mar-regoli msemmija fl-Artikolu 5(1) ta' Regolament (KE) Nru 104/2000;
            
         
               (ċ)
            
            
               spejjeż ta' personnel (pagi u salarji, spejjeż ta' taħriġ, spejjeż tas-sigurtà soċjali u spejjeż ta’ missjonijiet) u onararji għal servizzi u pariri tekniċi;
            
         
               (d)
            
            
               spejjeż ta' korrispondenza u telekomunikazzjonijiet;
            
         
               (e)
            
            
               spejjeż ta' tagħmir ta' l-uffiċċju u d-deprezzament jew spejjeż tal-kiri (leasing) ta' dan it-tagħmir;
            
         
               (f)
            
            
               spejjeż għall-mezzi tat-trasport disponibbli għall-impjegati ta' l-organizzazzjoni;
            
         
               (ġ)
            
            
               spejjeż tal-kera jew, fil-każ ta' xiri, spejjeż marbuta ma’ l-imgħax mħallas effetivament u spejjeż oħra minħabba l-okkupazzjoni tal-fond użat għall-ħidma amministrattiva ta' l-organizzazzjoni ta' produtturi;
            
         
               (h)
            
            
               spejjeż t’assigurazzjoni għat-trasport ta’ l-impjegati, għall-bini amministrattivi u għall-kontenut.
            
         2.   L-organizzazzjoni ta' produttur għandha l-għażla li tifrex l-ispejjeż imsemmija fil-paragrafu 1 matul is-snin li magħtulhom tingħata l-għajnuna.
   3.   L-ammont ta' spejjeż amministrattivi deskritti fil-paragrafu 1 irid jiġi stabbilit fuq il-bażi ta' dokumenti kummerċjali u tal-kontabilità li għandhom valur probatorju.
   Artikolu 5
   1.   L-ispejjeż msemmija fl-Artikolu 15(1)(b) tar-Regolament (KE) Nru 2792/1999 huma l-ispejjeż effetivament mħallsa mill-organizzazzjoni ta' produtturi għat-tfassil u implimentazzjoni tal-pjan ta' titjieb tal-kwalità approvat skond l-Artikolu 12 tar-Regolament(KE) Nru 104/2000, li jaqgħu taħt l-intestaturi li ġejjin:
   
               (a)
            
            
               spejjeż ta' studji preliminari, it-tfassil u l-emendi tal-pjan;
            
         
               (b)
            
            
               spejjeż li għalihom hemm referenza fl-Artikolu 4(1)(ċ), (d) u (e) ta' dan ir-Regolament;
            
         
               (ċ)
            
            
               spejjeż ta' miżuri ta’ tagħrif għall-membri dwar metodi ta' teknika u ħiliet għat-titjieb tal-kwalità;
            
         
               (d)
            
            
               spejjeż għat-twaqqif u ta' l-implimentazzjoni ta' sistema għall-kontroll ta' adempjament mal-miżuri adottati mill-organizzazzjoni għall-applikazzjoni tal-pjan ta' titjieb tal-kwalità.
            
         2.   L-organizzazzjoni ta' produtturi għandha l-għażla li tifrex l-ispejjeż imsemmija fil-paragrafu 1 matul is-snin li magħtulhom tingħata l-għajnuna.
   3.   L-ammont ta' spejjeż amministrattivi kif deskritti fil-paragrafu 1 irid jiġi stabbilit fuq il-bażi ta' dokumenti kummerċjali u tal-kontabilità, b’valur probatorju, li juru b'mod ċar li l-ispejjeż huma marbuta ma’ l-implimentazzjoni tal-pjan.
   Artikolu 6
   Fil-kaz ta' għajnuna deċiża mill-Istati Membri wara 1 ta' Jannar 2000 fuq il-bażi ta' l-Artikolu 7 u 7b tar-Regolament (KEE) Nru 3759/92, ir-radd lura tal-flus għandu jsir fil-kuntest tal-ipprogrammar tal-Fondi Strutturali għall-Istat membru konċernat għall-perjodu 2000 sa 2006.
   Artikolu 7
   Ir-Regolament (KE) Nru 908/2000 hu mħassar.
   Referenzi għar-Regolament li ġie mħassar għandhom jinftiehmu bħala referenzi għal dan ir-Regolament u għandhom jinqraw skond it-tabella ta’ korrelazzjoni fl-Anness II.
   Artikolu 8
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, 22 ta’ Diċembru 2006.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 337, 30.12.1999, p. 10. Ir-Regolament kif emendat l-aħħar bir-Regolament (KE) Nru 485/2005 (ĠU L 81, 30.3.2005, p. 1).
   
      (2)  ĠU L 105, 3.5.2000, p. 15. Ir-Regolament kif emendat bir-Regolament (KE) Nru 2438/2000. (ĠU L 280, 4.11.2000, p. 37).
   
      (3)  Ara l-Anness I.
   
      (4)  ĠU L 17, 21.1.2000, p. 22. Regolament emendat mill-Att ta’ Adeżjoni 2003.
   
      (5)  ĠU L 388, 31.12.1992, p. 1. Ir-Regolament imħassar bir-Regolament (KE) Nru 104/2000.
   
      ANNESS I
      Regolament imħassar flimkien ma’ l-emendi tiegħu
      
                  Regolament tal-Kummissjoni (KE) Nru 908/2000
               
               
                  (ĠU L 105, 3.5.2000, p. 15)
               
            
                  Regolament tal-Kummissjoni (KE) Nru 2438/2000
               
               
                  (ĠU L 280, 4.11.2000, p. 37)
               
            
   
      ANNESS II
      TABELLA TA’ KORRELAZZJONI
      
                  Regolament (KE) Nru 908/2000
               
               
                  Dan ir-Regolament
               
            
                  Artikolu 1
               
               
                  Artikolu 1
               
            
                  Artikolu 2
               
               
                  Artikolu 2
               
            
                  Artikolu 3
               
               
                  Artikolu 3
               
            
                  Artikolu 4
               
               
                  Artikolu 4
               
            
                  Artikolu 5
               
               
                  Artikolu 5
               
            
                  Artikolu 6 l-ewwel paragrafu
               
               
                  —
               
            
                  Artikolu 6 it-tieni paragrafu
               
               
                  —
               
            
                  Artikolu 6 it-tielet paragrafu
               
               
                  Artikolu 6
               
            
                  —
               
               
                  Artikolu 7
               
            
                  Artikolu 7
               
               
                  Artikolu 8
               
            
                  —
               
               
                  Anness I
               
            
                  —
               
               
                  Anness II